CELEX: 32001D0490
Language: mt
Date: 2001-06-18 00:00:00
Title: Id-Deċiżjoni tal-Kummissjoni tat-18 ta' Ġunju 2001 fuq l-implimentazzjoni tad-Deċiżjoni 507/2001/KE tal-Parlament Ewropew u tal-Kunsill dwar sett ta' azzjonijiet fir-rigward ta' network trans-Ewropew għall-ġbir, il-produzzjoni u t-tixrid ta' statistiki dwar il-kummerċ ta' oġġetti ġewwa l-Komunità u bejn il-Komunità u pajjiżi mhux membri (Edicom) (innotifikata taħt id-dokument numru K(2001) 1529)

02/Vol. 12            MT                               Il-Ġurnal Uffiċjali ta’ l-Unjoni Ewropea                                                 31

32001D0490

L 177/81                                     IL-ĠURNAL UFFIĊJALI TAL-KOMUNITAJIET EWROPEJ                                              30.6.2001

                                                ID-DEĊIŻJONI TAL-KUMMISSJONI
                                                        tat-18 ta’ Ġunju 2001
              fuq l-implimentazzjoni tad-Deċiżjoni 507/2001/KE tal-Parlament Ewropew u tal-Kunsill dwar sett ta’
              azzjonijiet fir-rigward ta’ network trans-Ewropew għall-ġbir, il-produzzjoni u t-tixrid ta’ statistiki dwar
                  il-kummerċ ta’ oġġetti ġewwa l-Komunità u bejn il-Komunità u pajjiżi mhux membri (Edicom)
                                                   (innotifikata taħt id-dokument numru K(2001) 1529)

                                                                    (2001/490/KE)

Il-Kummissjoni Ewropea,                                                        (5)     Il-miżuri provduti f’din id-Deċiżjoni huma skond
                                                                                       l-opinjoni tal-Kumitat fuq l-istatistiki dwar il-kummerċ ta’
Wara li kunsidrat it-Trattat li jistabbilixxi l-Komunità Ewropea,                      l-oġġetti bejn l-Istati Membri u l-Kumitat fuq l-istatistika
Wara li kunsidrat id-Deċiżjoni Nru 507/2001/KE tal-Parlament                           dwar il-kummerċ fl-oġġetti ma’ pajjiżi mhux membri, stab-
Ewropew u tal-Kunsill tat-12 ta‘ Marzu 2001 dwar sett ta’                              biliti bir-Regolament tal-Kunsill (KEE) Nru 3330/91 (2) u
azzjonijiet fir-rigward ta’ network trans-Ewropew għall-ġbir,                          r-Regolament tal-Kunsill (KEE) Nru 1172/93 (3),
il-produzzjoni u t-tixrid ta’ statistiċi fuq il-kummerċ ta’ oġġetti
ġewwa l-Komunità u bejn il-Komunità u pajjiżi mhux membri
(Edicom) (1) u n‘mod partikolari Artikolu 3 relattat                           ADOTTAT DIN ID-DEĊIŻJONI:

Billi:
                                                                                                            Artikolu 1
(1)      Id-Decizjoni Nru 507/2001/KE tippreskrivi l-kwadru ta’
         referenza għal network ta’ informazzjoni għall-ġbir,                  Għall-programm tax-xogħol ta’ l-2001, il-miżuri li jikkwalifikaw
         il-produzzjoni u t-tixrid ta’ statistiki fuq il-kummerċ ta’           għall-fondi tal-Komunità jidhru fl-Anness I sa l-ammonti provduti
         oġġetti ġewwa l-Komunità u bejn il-Komunità u pajjiżi                 f‘Anness II ta’ din id-Deċiżjoni.
         mhux membri.
(2)      Il-miżuri preskritti f’din id-Deċiżjoni jilħqu l-għanijiet u                                       Artikolu 2
         l-kondizzjonijiet          stabbiliti       bid-DEĊIŻJONI
         Nru 507/2001/KE.                                                      Id-Decizjoni hija indirizzata lill-Istati Membri.
(3)      Xi miżuri jittieħdu fil-livell ċentralizzat, waqt li oħrajn jit-
         tieħdu direttament f’dawk l-Istati Membri li jiġbru u jippro-         Magħmula fi Brussel, fit-18 ta’ Ġunju 2001.
         duċu informazzjoni statistikali. L-għanijiet jibqgħu l-istess
         f’kull każ.                                                                                            Għall-Kummissjoni
(4)      Skond id-DEĊIŻJONI Nru 507/2001/KE, il-Kummissjoni                                                    Pedro SOLBES MIRA
         tapprova l-programm tax-xogħol annwali inkluż
         id-distribuzzjoni tan-nefqa ta’ kull sena.                                                          Membru tal-Kummissjoni

                                                                               (2) ĠU L 316, tas-16.11.1991, p. 1.
(1) ĠU L 76, tas-16.3.2001, p. 1.                                              (3) ĠU L 118, tal-25.5.1995, p. 10.
 ---pagebreak--- 32      MT                                    Il-Ġurnal Uffiċjali ta’ l-Unjoni Ewropea                                                     02/Vol. 12

                                                                 ANNESS I

                                MIŻURI EDICOM – PROGRAMM ĠENERALI TAX-XOGĦOL

     Miżuri dwar l-implimentazzjoni ta’ network ta’ informazzjoni ta’ kwalità ogħla, li huwa anqas ta’ spiża u
                        disponibbli aktar malajr, skond il-ħtiġiet tal-politika tal-Komunità

     Il-programm tax-xogħol 2001 għandu jsegwi l-għanijiet li ġejjin:

     1. Produzzjoni ta’ stimaturi avanzati

         L-għan ġenerali tal-miżuri proposti huwa biex ikunu prodotti riżultati preliminari fil-livell Ewropew (l-UE u żoni
         ta’ l-ewro) li jikkonformaw mal-ħtiġiet minimi tal-kwalità fil-livell tagħhom ta’ aggregazzjoni. B’li jitqabblu
         statistiċi ta’ kull xahar, kif ippubblikati fil-bidu u wara r-reviżjoni, ikun possibbli li jkunu antiċipati l-valuri finali
         tad-data riveduti regolarment bl-użu ta’ l-immudellar ekonometriku jew metodoloġiji oħrajn xierqa.

     2. Titjib fil-kwalità ta’ l-istatistiki bażiċi fuq il-kummerċ estern

         L-iżvilupp riċenti ta’ għodda għall-iskoperta ta’ valuri erratiċi mill-Kummissjoni (Eurostat) juri li metodu integrat
         u li jista’ jinġarr biex tkun ikkontrollata l-kwalità ta’ l-istatistiki bażiċi fil-kummerċ ġewwa u barra l-UE jkun aktar
         effiċjenti. Partikolarment, jidher li l-kontroll ta’ valuri, kwantitajiet u valuri ta’ l-unità fil-produzzjoni ta’ dawn
         iż-żewġ tipi ta’ statisitiki għandhom ikunu integrati aħjar. Metodi żviluppati fl-Istati Membri u l-Kummissjoni
         (Eurostat) fil-kontroll tal-kwalità ta’ l-istatistika bazika għandhom ikunu sintetizzati u jwasslu għal pjattaforma
         komuni. Dan il-pakkett jagħmel l-editjar, jippermetti li jkunu investigati aktar negozji b’informazzjoni statistika
         dubbjuża jew erronea, jingħaqad mal-ġestjoni tal-ġbir tad-data, u jwettaq l-imputazzjoni meħtieġa għal data nieqsa.

         L-oġġettiv tal-miżuri proposti huwa għalhekk li tittejjeb il-kwalità ta’ l-istatistika u biex ikunu analizzati l-metodi
         żviluppati fl-Istati Membri biex ikunu ikkontrollati r-rekords/data individwali li jiġu minn kumpanniji u l-metodi
         żviluppati fl-Istati Membri u l-Kummissjoni (Eurosat) biex ikunu ikkontrollati data fil-livell aktar aggregat
         tal-klassifikazzjonijiet tal-prodott u ġeografiċi. L-eżitu jkun valutazzjoni bir-reqqa tal-metodi kurrenti li qed
         jintużaw u stima tal-fattibbilità tal-pjattaforma komuni fil-livell UE.

     3. Titjib fil-kejl tal-kwalità u l-kontroll ta’ statistika esterna tan-negozju

         Tradizzjonalment, il-flussi esterni tkejlu mill-amministrazzjoni tad-dwana, li għandha l-kultura tagħha.
         Partikolarment, bħala amministrazzjoni tat-taxxa, tagħmel użu estensiv ta’ prattiċi tal-kontabilità, jiġifieri
         distinzjoni fid-deher netta bejn valuri vera u żbalji. Għalhekk, m’hemmx tradizzjoni tal-kontroll ta’ kwalità, kejl
         ta’ l-iżball u komunikazzjoni fuq l-affidabbilità ta’ statistika esterna tal-kummerċ f’ħafna Stati Membri. Din mhix
         sitwazzjoni sodisfaċenti aktar, speċalment wara l-introduzzjoni ta’ l-Intrastat (sistema ta’ ġbir dirett ta’
         informazzjoni minn kumpanniji), meta d-data tinġabar għall-finijiet statistiċi, ibbażati fuq rabta mill-qrib
         tas-sistema tal-VAT.

         L-għan tal-miżura proposta huwa li jkun hemm reazzjoni għal din is-sitwazzjoni mhix sodisfaċenti billi tittejjeb
         il-kwalità tal-kejl, il-kontroll u l-assigurazzjoni.

     4. Titjib fil-proċess ta’ l-aġġornament għar-riżultati statistiċi

         L-għan tal-miżuri proposti huwa biex tkun determinata proċedura għall-armonizzazzjoni ta’ l-aġġornament
         għat-tnaqqis ta’ l-impatt ta’ fatturi li jaffettwaw il-kwalità ta’ l-istatistika. Livell għoli ta’ varjabbilità fil-proċess ta’
         aġġornament applikat għal data ta’ kull xahar inaqqas il-grad ta’ armonizzazzjoni ta’ l-istatistika esterni
         tal-kummerċ. Biex ikunu identifikati l-aħjar metodi, il-proċess ta’ aġġornament applikat minn kull Stat Membru
         għandu għalhekk ikun studjat kemm mil-lat metodoloġiku u mill-perspettiva tal-politika tal-pubblikazzjoni
         (kemm-il darba, fuq liema perjodu, eċċ.) Imbagħad, għandhom ikunu proposti proċedura/metodu aktar
         armonizzat, fil-livell ta’ l-Unjoni (jew l-aħjar prattika użata minn Stat Membru wieħed jew iżjed ta’ l-Istati Membri,
         jew metodu kompletament ġdid).

     5. Titjib fil-metodi ta’ l-aġġustament ta’ riżultati statistiċi

         Fl-Intrastat bħal fl-Extrastat, jintużaw limiti għall-ġbir ta’ data mill-Istati Membri biex jillimitaw l-oneru minn fuq
         il-kummerċjanti. Bħalissa m’hemmx armonizzazzjoni tal-metodi jew l-għodod għall-aġġustamenti li huma
         meħtieġa. L-Istati Membri żviluppaw diversi metodi ta’ aġġustament biex jikkompensaw għall-istima baxxa ta’
         l-istatistika tal-kummerċ estern – speċjalment dak tal-kummerċ intra-UE. Għalkemm dawn l-aġġustament jgħinu
         biex itejbu il-kwalità ta’ l-istatistiki billi jkunu kumpensati l-istqarrijiet nieqsin minħabba nuqqas ta’ risposti u
         l-kummerċ taħt il-limitu ta’ assimilazzjoni, jiġġeneraw differenzi sinifikanti bejn l-istatistiki ta’ l-Istati Membri billi
         m’hemm l-ebda armoinizzazzjoni ta’ dawn il-metodi. Bħala l-ewwel pass, sar studju fuq metodi deskrittivi u
         komparattivi użati mill-Istati Membri li analizza d-differenzi u x-xebħ tal-metodi użati. Ġara li, ukoll jekk dawn
         il-metodi jvarjaw minn Stat Membru għal ieħor, għandhom xebħ konsiderevoli bejniethom.
 ---pagebreak--- 02/Vol. 12      MT                                     Il-Ġurnal Uffiċjali ta’ l-Unjoni Ewropea                                                  33

                 Biex jintgħażlu l-aħjar prattiċi u jittejbu l-metodi ta’ bħalissa, huwa importanti li jitwettqu simulazzjonijiet
                 mad-data ta’ l-Istati Membri fil-livell tal-kumpanniji biex ikunu validati u proposti metodu/sett ta’ metodi aktar
                 armonizzati mill-perspettivi metodoloġiċi, amministrattivi, ta’ l-IT u ta’ riżorsi umani li jintużaw fl-Istati Membri
                 u l-Kummissjoni (Eurostat). L-għanijiet tal-miżuri proposti huwa li jinstabu l-aħjar metodi ta’ aġġustament u tkun
                 żviluppata applikazzjoni trasferibbli u faċli li tintuża biex ikunu kontrollati metodi alternattivi fl-Istati Membri.

             6. Kif jiġu trattati l-assimetriji fl-Intrastat

                 Is-sistema ta’ ġbir ta’ l-istatistika fuq il-kummerċ intra-UE, Intrastat, 9 tiġġenera sett ta’ statistiċi li m’humiex
                 koerenti fil-livell ta’ kummerċ intra-UE. Żewġ raġunijiet prinċipali għad-diskrepanzi fil-“valuri mera” huma relatati
                 mas-sistema ta’ l-Intrastat innifsu:
                 1. is-sistema ta’ ġbir tapplika limitu biex ikun eżenti kummerċjanti żgħar mid-dikjarazzoni;

                 2. m’hemmx rispons, billi Intrastat ma tiddipendix aktar fuq il-kontroll tad-dwana imma fuq kumpanniji li
                    jiddikjaraw direttament lill-awtoritajiet nazzjonali kompetenti.

                 Fatturi oħra li jikkontribwixxu għad-diskrepanzi huma r-regoli tal-konfidenzalità, il-klassifikazzjoni ta’ l-oġġetti,
                 rappurtaġġ ta’ dewmien, riżultati proviżorji u proċessi ta’ aġġornament, kummerċ triangolari, eċċ.

                 L-assimetriji huma importanti ħafna għaliex jaffettwaw l-affidabbilità tal-bilanċ tal-kummerċ taż-żona ta’ l-ewro
                 kif ukoll il-bilanċ ta’ pagamenti u l-kontijiet nazzjonali (kont tal-bqija tad-dinja). L-assimetriji m’humiex limitati
                 għall-kummerċ intra-UE u jistgħu jseħħu ma’ imsieħba extra-UE.

                 Biex ikunu indirizzati dawn il-problemi u tittejjeb is-sitwazzjoni ta’ l-utenti fil-livell Ewropew (UE, żona ta’ l-ewro),
                 l-għan tal-miżuri proposti huwa biex ikunu paragunati u mwettqa mudelli speċifiċi biex id-data diverġenti jkunu
                 rikonċiljati, fuq il-bażi ta’ diversi metodi.

             7. Rikonċiljazzjoni ta’ statistiċi tal-kummerċ estern

                 Statistiki tal-kummerċ esterni f’żona statistika li hija unika billi żewġ imsieħba fil-kummerċ jikkompilaw settijiet
                 ta’ statistiki ta’ data korrispondenti. Il-flussi ta’esportazzjoni minn pajjiż A lejn pajjiż B reġistrat fil-pajjiż A għandu
                 jkun l-istess bħall-flussi ta’ importazzjoni minn pajjiż A reġistrat fil-pajjiż B. Ir-realtà hija, iżda, x’aktarx differenti.
                 Il-flussi ta’ esportazzjoni bejn żewġ pajjiżi dwar l-istess oġġetti u l-istess perjodu juru differenzi.

                 Id-differenzi huma identifikati billi jkunu paragunati l-flussi ta’ importazzjoni u ta’ l-esportazzjoni, jiġifieri billi jsir
                 “eżerċizju ta’ l-istatistika mera” Il-pass li jmiss huwa li jinstabu spjegazzjonijiet u jsiru aġġustamenti
                 għad-diskrepanzi identifikati kemm jista’ jkun, jiġifieri biex isir eżerċizzju ta’ rikonċiljazzjoni. L-għan aħħari,
                 naturalment, huwa li tittejjeb il-kwalità ta’ l-istatistika.

                 Eżerċizzju ta’ rikonċiljazzjoni ta’ l-istatistika ta’ kummerċ barrani bejn il-pajjiżi msieħba huwa attività importanti
                 fil-qafas ta’ programmi ta’ koperazzjoni statistika. Barra dan, eżerċizzji ta’ rikonċiljazzjoni jitwettqu mill-imsieħba
                 ewlenin kummerċjali fuq bażi x’aktarx regolari jiddependi fuq l-ammont ta’ riżorsi disponibbli u ċirkostanzi varji
                 oħra.

                 Iżda, l-istatistiki għandhom quddiemhom biċċa xogħol ta’ sfida meta janalizzaw id-data mera biex jirrikonċiljaw
                 l-istatisitika tal-kummerċ. B’mod partikolari, diversi metodi ta’ aġġustament għandhom ikunu applikati biex
                 tintlaħaq bażi komuni għal dan ix-xogħol ta’ rikonċiljazzjoni, eż. għall-ispejjeż tat-trasport u ta’ l-assigurazzjoni,
                 impatti tar-riesportazzjoni, problemi ta’ sotto-valutazzjoni, eċċ.

                 Eżerċizzju ta’ rikonċiljazzjoni mal-pajjiżi imsieħba huwa mod effiċjenti ħafna biex tkun ivverifikata u mtejba
                 l-kwalità ta’ l-istatistiki tal-kummerċ. L-azzjonijiet ippjanati għalhekk jimmiraw li jipproduċu metodoloġija
                 statistikali u għodda tal-kompjuter li tista’ tkun applikata f’ċirkostanzi differenti meta ikunu qed jiġu rikonċiljati
                 d-data bejn żewġt imsieħba jew iżjed. L-għodda li qed tkun żviluppata ser tkun ipprovata billi tkun rikonċiljata
                 l-istatistika tal-kummerċ bejn l-EU u tnejn mill-imsieba ewlenin kummerċjali, l-Kanada u l-Istati Uniti. Statistika
                 preċiża, mhux ikkontestata jew rikonċiljata hija vitali meta jsiru n-negozjati fuq il-kummerċ.

             Miżuri rigward l-implimentazzjoni ta’ network ta’ informazzjoni li hija rilevanti u xierqa għall-bżonnijiet
                 li jinbidlu ta’ l-utenti, fil-qafas ta’ l-Unjoni Ekonomika u Monetarja u l-ambjent internazzjoanli
                                                                 ekonomiku

             Il-programm tax-xogħol ta’ l-2001 ser isegwi l-oġġettivi li ġejjin:

             1. Titjib fil-ġestjoni tan-nuqqas ta’ svelar għall-istatistika tal-kummerċ barrani

                 Il-ġbir u t-tqassim ta’ statistika tal-kummerċ barrani huwa proċess dettaljat ħafna li jkopri aktar minn 10 000
                 prodott. F’ħafna każijiet dan il-livell ta’ dettall mhux kumpatibbli mar-regoli ta’ konfidenzalità li jipproteġu data
                 individwali provduta mill-impriżi. Meta meħtieġ, l-Istati Membri japplikaw r-regoli tagħhom biex jostru d-data
                 fil-livell nazzjonali u jibagħtu d-data inizjali u l-livelli rilevanti awtorizzati tal-pubblikazzjoni lill-Kummissjoni
                 (Eurostat).
 ---pagebreak--- 34      MT                                   Il-Ġurnal Uffiċjali ta’ l-Unjoni Ewropea                                                  02/Vol. 12

         It-tekniki preżenti biex jostru d-data huma definiti fil-livell ta’ l-Istat Membru u applikati direttament lill-aggregati
         ta’ l-Unjoni Ewropea u l-Unjoni Monetarja. Bl-użu ta’ algoritmi statistiċi, għandu jkun possibbli li titqassam
         l-informazzjoni fil-livell ta’ l-Unjoni mingħajr ir-riskju li jinkixfu d-data individwali. Barra dan, l-utenti tad-database
         COMEXT għandhom m’humiex konxji ta’ l-impatt possibbli ta’ l-evitar tal-kxif fuq data meħuda minn din
         id-database: ir-riskju ta’ żball ta’ apprezzament huwa kbir għaliex id-data użati huma parzjali.

         Il-metodi definiti fil-livell nazzjonali ma jistgħux ikunu konsitenti fil-livell tal-Komunità. Għalhekk fluss miż-żewġ
         naħat jista’ jkun konfidenzali għal Stat Membru wieħed, imma pubbliku għall-pajjiż imsieħeb. Mill-banda l-oħra,
         data dettaljati kunfidenzali għal Stat Membru wieħed m’humiex integrati fl-aggregat ikkalkolat fil-livell ta’ l-UE jew
         l-Unjoni Monetarja, waqt li l-aggregat Ewropew jista’ ta’ spiss jinkludi informazzjoni nazzjonali bl-ebda riskju
         tad-divulgazzjoni ta’ data individwali.

         L-oġġettiv tal-miżuri proposti huwa għalhekk biex tittejjeb u tkun standardizzata il-metodoloġija implimentata
         mill-Istati Membri u mill-Kummissjoni (Eurostat) biex tkun rispettata l-konfidenzalità tad-data individwali waqt
         li jkun assigurat ukoll li d-data l-iktar rilevanti huma mxerrda.

     2. Żvilupp ta’ indiċijiet tal-prezzijiet tal-kummerċ estern
         Il-moniteraġġ mill-qrib u fil-qasir ta’ prezzijiet tal-kummerċ barrani huwa importanti ħafna għall-politika
         ekonomika u monetarja, partikolarment, għar-raġunijiet li ġejjin:

         għall-esportazzjonijiet, biex titkejjel il-kompettitività ta’ l-Unjoni Ewropea u l-prodotti taż-żona ta’ l-ewro żona
         fir-rigward ta’ dawk il-kompetituri fi swieq esterni,

         għall-importazzjonijiet, biex jitkejjel ir-riskju ta’ inflazzjoni impurtata,

         għall-esportazzjonijiet u importazzjonijiet, biex jinħadmu deflatturi xierqa għall-kummerċ barrani, użati, per
         eżempju, f’kontijiet ekonomiċi.

         Il-kejl ta’ prezzijiet ta’ kummerċ barrani għadu ma kienx suġġett ta’ armonizzazzjoni metodoloġika fil-livell
         Komunitarju. Sorsi ta’ informazzjoni tal-prezz huma diversi, kif inhuma wkoll it-tekniki għall-kalkolu ta’
         l-indiċijiet Huma biss xi uħud mill-pajjiżi taż-żona ta’ l-ewro li jagħmlu stħarriġ kampjun dirett biex isegwu
         l-prezzijiet ta’ esportazzjoni u/jew importazzjonijiet. Din l-informazzjoni mhux biżżejjed biex tiġbor l-aggregati
         Ewropej għall-UE jew iż-żona ta’ l-ewro.

         L-indiċijiet li huma l-eqreb għall-prezzijiet ta’ importazzjoni u esportazzjoni huma l-indiċijiet tal-valur ta’ l-unità
         li joħorġu mid-data tal-kummerċ. Dawn l-indiċijiet jeżistu għaż-żewġ direzzjonijiet, importazzjonijiet u
         esportazzjonijiet u jipprovdu wkoll informazzjoni fuq il-pajjiżi ta’ l-oriġini u tad-destinazzjoni tal-fluss ta’
         l-oġġetti. Għahekk, dawn id-data jistgħu jkunu aggregati ma’ l-indiċijiet Ewropej għall-UE u ż-żona ta’ l-ewro. Iżda,
         hemm nuqqasijiet inerenti fl-indiċijiet tal-valur ta’ l-unità li jillimitaw severament l-użu potenzali tagħhom
         għall-għanijiet ta’ analiżi ekonomika u monetarja kif intqal fuq.

         F’dan il-kuntest, l-azzjonijiet ippjanati jimmiraw biex jesploraw u janalizzaw il-metodoloġiji eżistenti nazzjonali
         għall-indiċijiet tal-prezz ta’ l-esportazzjoni u ta’ l-importazzjoni fid-dettal.

     Miżuri dwar l-implimentazzjoni ta’ network ta’ informazzjoni integrat aħjar fis-sistema ġenerali statistikali
                              u adattata għall-iżviluppi fl-ambjent amministrattiv

     Il-programm tax-xogħol ta’ l-2001 ser isegwi l-għanijiet li ġejjin:

     1. Żvilupp ta’ registri tal-kummerċ u attenzjoni għall-globalizzazzjoni

         Għall-ekonomiji miftuħa ta’ l-UE, l-istatistiki esterni tal-kummerċ huma għajn ewlenija ta’ informazzjoni li tintuża
         ħafna mill-ekonomisti, min jagħmel il-politika u assoċjazzjonijiet tan-negozju. Iżda, biex isir użu sħiħ ta’ dawn
         id-data, l-maġġoranza ta’ l-utenti għandhom bżonn li jkunu marbuta ma’ l-istatistiki ta’ l-impriżi li għalihom hemm
         sett sħiħ ta’ varjabbli diġà disponibbli fil-livell UE.

         Mill-banda l-oħra, huwa importanti li l-utenti jkollhom data addizzjonali li tkejjel l-impatt ta’ gruppi
         internazzjonali fuq statistiki tal-kummerċ. Konnessjonijiet bejn ir-reġistri tal-kummerċ u tan-negozju għandu
         jkollhom rwol ewlieni f’dan l-aspett. Sakemm il-gruppi ta’ l-impriża huma identifikati fir-reġistru tan-negozju,
         ir-rabta ma’ l-istatistiki tal-kummerċ jagħtu stimi tal-parti tal-kummerċ estern li jsir minn gruppi transnazzjonali.
         Biex jintlaħqu dawn il-miri, il-Kummissjoni (Eurostat) ipproponiet pjan ta’ azzjoni matul il-ħames snin li ġejjin,
         jiġifieri maqsuma fiż-żewġ suġġetti li ġejjin: reġistri tal-kummerċ u globalizzazzjoni Qed ikun propost li dan
         ix-xogħol jitkompla.

         — Reġistri tal-kummerċ

             L-għan tal-miżuri proposti huwa li jkunu stabbiliti konnessjonijiet bejn ir-reġistri tal-kummerċ u tan-negozju
             biex tkun tista’ titwettaq ananliżi ġdida ta’ firxa wiesgħa ta’ statistiki tal-kummerċ barrani. Per eżempju, ikun
             possibbli li titkejjel il-parti tal-kummerċ mwettqa minn kull settur ekonomiku, għal kull kombinazzjoni ta’
             reporter/imsieħeb/kommodità. Ir-rabtiet bejn l-istatistiki tan-negozju tal-kummerċ u strutturali jistgħu jkunu
             analizzati wkoll, per eżempju, l-effett tal-kummerċ fuq l-impjiegi.
 ---pagebreak--- 02/Vol. 12      MT                                   Il-Ġurnal Uffiċjali ta’ l-Unjoni Ewropea                                                      35

                 — Globalizzazzjoni

                     L-implikazzjoni fundamentali tal-globalizzazzjoni hija li l-attivitajiet ta’ l-impriżi għandhom bżonn ikunu
                     analizzati u mkejla f’kuntest globali kif ukoll nazzjonali. Tradizzjonalment, id-data statistiċi iffukaw fuq
                     il-qasam tal-kummerċ internazzjonali b’ferm anqas attenzjoni fil-konfront tar-relazzjonijiet ekonomiċi oħra
                     ta’ bejn il-fruntiera bħal attivitajiet ta’ ditti multinazzjonali u flussi bejn id-ditti. Ir-riżultat huwa li l-istatistiki
                     jistgħu jonqsu milli jikkomprendu għal kollox l-iskop ta’ l-attivitajiet ekonomiċi.

                 L-għanijiet tal-miżuri proposti huwa biex ikunu eżaminati safejn l-istatistiki tal-kummerċ estern jistgħu
                 jikkontribwixxu għall-ġbir ta’ din l-informazzjoni u jkunu determinati l-modifiki tekniċi possibbli għas-sistemi
                 eżistenti li jistgħu jiffaċilitaw din il-ġabra.

             2. Adattament u modernizzazzjoni ta’ l-Extrastat

                 Dikajrazzjoni tad-dwana (dokumenti unici amministrattivi) huma s-sors ewlieni ta’ informazzjoni statistikali fuq
                 il-kummerċ fl-oġġetti bejn l-UE u pajjiżi li m’humiex membri. Iżda, hemm limiti ovvji għall-użu statistiku
                 tad-dokument amministrattiv waħdani (SAD). Huwa ppjanat li jkunu valutati l-ħtiġiet ta’ l-utent u jsir użu sħiħ
                 tad-dikjarazzjonijiet tad-dwana biex tkun akkwistata informazzjoni statistikali aħjar f’diversi oqsma: statistiki
                 finanzjarji, taxxi, applikazzjoni tal-miżuri tad-dwana, natura tan-negozju, eċċ. Din l-informazzjoni għandha
                 tinġabar, tkun ivverifikata u proċessata bl-użu ta’ metodi armonizzati u maħżuna f’database ġenerali, minn fejn
                 diversi tipi ta’ statistiki jistgħu jkun ikkumpilati kif meħtieġ. Tingħata attenzjoni speċjali fuq l-istatistiki
                 tal-kummerċ estern skond il-mod tat-trasport u r-rabtiet mas-sistema ta’ l-informazzjoni statistika fuq it-trasport.
                 L-informazzjoni meħtieġa għan-negozjati kummerċjali u, b’mod partikolari, l-funzjonijiet statistiċi tad-database
                 TARIC (it-tariffa integrata tal-Komunità) għandha tkun analizzata u imtejba.
                 L-għanijiet tal-miżuri proposti huma għalhekk:

                 — biex isir inventarju tad-data disponibbli fuq id-dikjarazzjoni tad-dwana li m’humiex użati għall-finijiet statistiċi
                   u biex ikun hemm analiżi tal-konsegwenzi ta’ użu akbar tad-dikjarazzjoni tad-dwana fir-rigward tas-sistema
                   tal-ġbir u l-ipproċessar tad-data mill-amministrazzjonijiet nazzjonali u mas-sistema tax-tixrid,

                 — biex ikunu valutati l-ħtiġiet ta’ l-informazzjoni preċiża fir-rigward tan-negozjati tal-kummerċ,

                 — biex jiżdied il-potenzal statistiku tad-database TARIC.

             3. Rivalutazzjoni tal-piż tas-sistema Intrastat fuq il-provdituri ta’ l-informazzjoni statistikali

                 Fl-1995/1996 il-Kummissjoni (Eurostat) għamlet żewġ stħarriġ, wieħed fost l-utenti tad-data Intrastat u l-ieħor fost
                 il-provdituri ta’ l-informazzjoni statistikali Intrastat. Xi 4 700 provditur ta’ l-informazzjoni kienu mistoqsijin
                 fit-12-il Stat Membru li ffurmaw l-Unjoni Ewropea meta l-Intrastat kienet introdotta fl-1993. Is-sejbiet ta’
                 l-opinjonijiet kienu analizzati u pubblikati f’April 1996. Fix-xhur wara l-pubblikazzjoni, kienu eżaminati proposti
                 għas-simplifikazzjoni tas-sistema Intrastat bħala parti mill-inizjattiva SLIM (leġislazzjoni aktar sempliċi għas-suq
                 intern), bir-riżultat ta’ emendi għar-regoli tal-Komunità.

                 L-għan tal-miżuri proposti huwa li jkun hemm stima ġdida tal-piż tas-sistema Intrastat fuq il-provdituri ta’
                 l-informazjzoni statistika, ibbażata fuq ir-riżultati ta’ l-istima 1995/1996, biex ikun eżaminat jekk hemmx ħtieġa
                 għall-aktar adattamenti għas-sistema.

                           Miżuri għall-implimentazzjoni ta’ networks għat-titjib tas-servizz statistiku provdut
                                         lill-amministrazzjonijiet u l-utenti u l-provdituri tad-data

             Il-programm tax-xogħol ta’ l-2001 ser isegwi l-oġġettivi li ġejjin:

             1. Tixrid tad-data

                 L-utenti ta’ l-istatistiki tal-kummerċ estern jeħtieġu aċċess rapidu għad-data pertinenti. It-tixrid rapidu tad-data
                 l-aktar aġġornati, adattati għall-ħtiġiet ta’ utenti differenti, ser jistabbilixxi l-ESS bħala l-fornitur preferut tad-data
                 fuq il-kummerċ estern u intern ta’ l-UE u ż-żona ta’ ewro. Waqt li partijiet oħra tal-programm tax-xogħol ibassru
                 l-iżvilupp ta’ indikaturi ġodda u t-titjib ta’ data eżistenti, din il-parti tpoġġi fis-seħħ is-sistemi u l-għodod meħtieġa
                 biex ikun żgurat it-tixrid rapidu ta’ dawn id-data. Skond id-Decizjoni Nru 1999/1719/KE, is-servizzi komuni
                 ġeneriċi u l-għodod żviluppati għall-IDA ikunu użati meta xieraq. Numru ta’ proġetti disinjati biex jilħqu dan
                 l-għan huma ippjanati għall-2001.

                 It-tixrid ta’ data eżistenti u ġodda ikun żgurat bl-iżvilupp ta’ database makroekonomika li ġġib flimkien data fuq
                 il-prodott ewlieni u aggregati imsieħba meħtieġa mill-BĊE u utenti oħra ta’ data tal-kummerċ estern. It-tekniki ta’
                 now-casting u stima żviluppati skond azzjonijiet oħra jintużaw biex jiżguraw li d-data jkunu sħaħ kemm jista’ jkun.
                 Flimkien mad-data ta’ valur mhux maħdumin, id-database jkollha data aġġustati staġonalment u ta’ l-indiċi.

                 It-tieni proġett ser jiżviluppa prodotti ta’ tixrid moderni u flessibbli minn din id-database, bl-użu ta’ formati u
                 għodod standard, bħal l-XML. Dawn jippermettu it-tixrid rapidu tad-data jew fuq il-karta jew bl-użu tal-World Wide
                 Web.
 ---pagebreak--- 36      MT                                  Il-Ġurnal Uffiċjali ta’ l-Unjoni Ewropea                                                     02/Vol. 12

         Biex dawn jippermettu li d-database tilħaq għal kollox l-ħtiġiet u l-istennijiet ta’ utenti bħall-BĊE, huwa vitali li
         jimtlew il-lakuni fid-data storika, per eżempju dawk dovuti għad-data mhux disponibbli għall-Istati Membri qabel
         id-data ta’ l-adeżjoni tagħhom. It-tielet proġġett jirriċerka u jiżviluppa prodotti meħtieġa biex tkun żgurata
         l-kompletezza tal-parti storika tad-database.

         Ir-raba’ proġett ser jiżviluppa analiżi konċiża, informattiva u interessanti ta’ kummerċ estern ta’ l-UE u ż-żona ta’
         ewro bl-użu ta’ taħlita tat-tabelli, graffs u t-test. Dan iwassal għal żewġ tipi ta’ pubblikazzjoni: analiżi qosra regolari
         ta’ l-aħħar data kummerċjali, u rieżami itwal annwali ta’ l-istruttura u l-evoluzzjoni tal-kummerċ fl-UE u ż-żona
         ewro.

     2. Żvilupp ta’ għodda għall-klassifikazzjoni tal-merkanzija

         Bħala parti mill-programm Edicom 2, numru ta’ proġetti disinjati għall-promozzjoni ta’ l-interoperabilità bejn
         sistemi tal-kompjuter u networks huma pjanati, inkluż l-iżvilupp ta’ għodod u software għall-ġbir ta’ data statistika
         biex ikun iffaċilitat ix-xogħol kemm ta’ l-amministrazzjonijiet u kemm tal-provdituri ta’ l-informazzjoni

         Il-proġetti jinkludu l-adozzjoni ta’ metodi ta’ ġbir tad-data li jużaw l-iskambju tad-data komputerizzat
         għall-kompilazzjoni u t-trasmissjoni ta’ prospetti statistiċi fuq il-kummerċ fil-merkanzija bejn l-Istati Membri.

         Billi l-ġbir isir fuq il-bażi ta’ data statisitiċi kodifikata, huwa importanti li operaturi tal-kummerċ barrani ikunu
         provduti b’għodda għall-klassifikazzjoni ta’ merkanzija f’nomenklaturi eżistenti.

         L-iskop ewlieni għall-miżuri proposti huwa li jkun disinjat prodott ta’ software komuni li jippermetti
         l-klassifikazzjoni awtomatika tal-merkanzija.

         Il-prodott għandu jkun modulari u interoperattiv fil-livell tal-Komunità biex ikun jista’ jkun adattat għall-għodda
         tal-ġbir ta’ l-informazzjoni, u jkun tajjeb għall-użu fl-ilsna uffiċjali kollha tal-Komunità. Irid ikun hemm il-ħsieb
         għall-użu on-line fit-tul permezz ta’ server ta’ l-Internet.

     3. Tixrid ta’ metadata

         Bħal parti mill-programm Edicom 2, hemm ippjanat numru ta’ proġetti disinjati biex jippromwovu
         l-interoperabilità bejn is-sistemi tal-kompjuters u n-networks, inkluż il-ħolqien ta’ network għat-titjib tas-servizz
         statistiku offrut lill-amministrazzjonijiet, il-provdituri tad-data u l-utenti tad-data.

         Karatteristika ewlenija tal-proġetti hija l-informazzjoni bażika fuq statistiki tal-kummerċ barrani, inkluż metadata
         bħal nomenklaturi, klassifiki u prodotti derivati.

         L-għan tal-miżuri proposti huwa d-disinn u l-iżvilupp ta’ moduli tal-kompjuter li bihom ikun possibbli li jittejjeb
         l-aċċess għal u t-tixrid ta’ l-informazzjoni fuq in-nomenklaturi kummerċjali u d-diversi prodotti derivati tagħhom
         (noti spjegattivi, kliem ewlieni, indiċijiet alfabetiċi, trasposizzjoni jew tabelli ta’ korrelazzjoni, eċċ.), f’sett koerenti
         u ta’ użu faċli għall-utent.

         Hija maħsuba primarjament għall-utenti ta’statistiki tal-kummerċ barrani li jeħtieġu l-aċċess għall-kunċetti u
         metodi statistiċi, imma wkoll, għall-amministrazzjonijiet ta’ Stati Membri li jużaw u jxerdu klassifikazzjonijiet ta’
         kummerċ barrani stabbiliti fil-livell Komunitarju (NM, nomenklatura ta’ pajjiżi u territorji, eċċ) u l-prodotti
         sekondarji tagħhom, u kull persuna jew organizzazzjoni interessata li jistabbilixxu l-format f’file tal-komputer ta’
         nomenklaturi u prodotti derivati.

     Miżuri relatati ma’ l-implimentazzjoni ta’ network ibbażata fuq għodod għall-ġbir ta’ informazzjoni fid-dawl
     ta’ l-iżviluppi aħħarija teknoloġiċi biex jittejbu l-funzjonijiet disponibbli għall-provdituri ta’ l-informazzjoni

     Il-programm tax-xogħol ta’ l-2001 jimmira li jiżviluppa l-għodod għall-ġir ta’ l-informazzjoni statistikali.

     Il-ġbir ta’ data minn kumpannija u t-trattament inizjali tagħhom huwa komponent fondamentali tas-sistema ta’
     l-istatistika tal-kummerċ estern. Wieħed mis-suċċess tal-programm Edicom I kien l-iżvilupp u l-implimentazzjoni ta’
     għodod għall-ġbir għas-sistema Intrasat użata minn numru kbir ta’ kumpanniji (formuli elettroniċi: IDEP/CN8 u IRIS,
     u formuli Web). Minħabba modifiki għall-ambjent teknoloġiku, u fid-dawl ta’ esperjenza miksuba, l-oġġettiv tal-miżuri
     proposti matul l-ewwel stadju tal-programm ikun li:

     — jkunu żgurati l-kontinwità u l–iżvilupp ta’ dawn l-għodod billi jsiru l-modifiki meħtieġa teknoloġiċi u funzjonali,

     — jitqiesu l-ħtiġiet ġodda metodoloġiċi,

     — iqisu l-iżviluppi fl-istandardizzazzjoni tal-messaġġ,

     — tkun żgurata l-promozzjoni ta’ għodod ġodda ta’ ġbir.
 ---pagebreak--- 02/Vol. 12      MT                                  Il-Ġurnal Uffiċjali ta’ l-Unjoni Ewropea                                                   37

                                  Miżuri dwar l-implimentazzjoni ta’ network integrat u interoperabbli

             Il-programm tax-xogħol 2001 ser isegwi l-oġġettivi li ġejjin:

             Il-programm Edicom programme għandu komponenti metodoloġiċi, organizzattivi, leġislattivi u tal-kompjuter li
             jeħtieġu metodu koerenti, integrat u sinerġiku. Il-miżuri li ġejjin huma għalhekk proposti għall-ewwel sena:

             1. L-iżvilupp ta’ sistema ta’ informazzjoni fuq il-metodoloġija

                 Il-miżuri kollha metodoloġiċi proposti għandhom ikunu kordinati biex tkun żgurata l-konsistenza tagħhom u
                 għandhom jimmiraw għall-integrazzjoni aħjar ta’ l-istatistiki fuq il-kummerċ fl-oġġetti fis-sistema statistika
                 Ewropea. Għandhom ikunu marbuta wkoll mal-metodoloġija eżistenti (inkluż l-acquis communautaire) u
                 akkumpanjat bi gwidi tat-tagħlim.

                 Huwa propost ukoll li jibda l-iżvilupp ta’ bażi dokumentali komprensiva, koerenti u konsistenti għall-appoġġ
                 globali tal-proġett u biex l-informazzjoni metodoloġika tkun imxerrda interattivament b’mod faċli għal min jużha
                 bl-użu ta’ l-aħħar teknoloġija.

             2. Analiżi tas-sistema eżistenti

                 Il-programm Edicom jikkonsisti minn firxa kbira ta’ miżuri mirati li jimmodernizzaw u jtejbu n-network
                 trans-Ewropew għall-ġbir, produzzjoni u tixrid ta’ statistiki fuq il-kummerċ ta’ merkanzija ġewwa l-Komunità u
                 bejn il-Komunità u pajjiżi mhux membri. Huwa propost mill-bidu tal-programm li ssir analiżi ta’ l-elementi kollha
                 li jiffurmaw dan in-network eżistenti (l-istruttura tiegħu, l-istandards, il-metodi u l-proċessi, eċċ) biex tkun assigurata
                 l-konsistenza u s-sinerġija tal-miżuri tal-programm u għall-eżami ta’ safejn is-servizzi ġeneriċi IDA jistgħu
                 jintużaw. Flimkien ma’ din il-miżura u b’antiċipazzjoni tal-bżonnijiet tal-ġejjieni, l-faċilitajiet tal-memorja u
                 l-funzjonijiet tas-software għat-tixrid ta’ l-istatistiki tal-kummerċ estern (Comext) jittejbu u jingħata taħriġ
                 fil-funzjonijiet ġodda lill-utenti tan-network.
 ---pagebreak--- 38      MT                                    Il-Ġurnal Uffiċjali ta’ l-Unjoni Ewropea                                          02/Vol. 12

                                                                 ANNESS II

                                 MIŻURI EDICOM – TQASSIM TA’ L-ISPIŻA INDIKATTIVA

                                                                                                                  (EUR 1 000)
                                                                                                             Sena 2001

     Miżuri dwar l-implimentazzjoni ta’ network ta’ informazzjoni ta’ kwalità ogħla li jiswa’ anqas u
     huwa disponibbli aktar malajr, skond il-ħtiġiet tal-politika tal-Komunità

     — Miżuri ċentralizzati:                                                                                  1 556
     — Miżuri li għandhom isiru fl-Istati Membri                                                              1 683
        Il-Belġju                                                                                               167
        Id-Danimarka                                                                                            210
        Il-Ġermanja                                                                                             155
        Il-Greċja                                                                                                50
        Spanja                                                                                                  271
        L-Italja                                                                                                121
        Il-Lussemburgu                                                                                             4
        L-Olanda                                                                                                 84
        Il-Portugall                                                                                            154
        Il-Finlandja                                                                                            132
        L-Isvezja                                                                                               115
        Ir-Renju Unit                                                                                           220
     Miżuri dwar l-implimentazzjoni ta’ network ta’ informazzjoni li huwa rilevanti u xieraq għall-ħtiġiet
     li jinbidlu ta’ l-utenti, fil-kwadru ta’ l-Unjoni Ewropea Monetarja u l-ambjent ekonomiku
     internazzjonali

     — Miżuri ċentralizzati                                                                                     481
     — Miżuri li għandhom isiru fl-Istati Membri                                                                673
        Il-Belġju                                                                                                19
        Id-Danimarka                                                                                             55
        Il-Germanja                                                                                              80
        Il-Greċja                                                                                               142
        L-Italja                                                                                                 64
        L-Awstrija                                                                                               25
        Il-Portugall                                                                                             28
        Il-Finlandja                                                                                             86
        L-Isvezja                                                                                                99
        Ir-Renju Unit                                                                                            75
     Miżuri relatati ma’ l-implimentazzjoni ta’ network ta’ informazzjoni integrat aħjar fis-sistema
     statistika ġenerali u adattat fl-iżvilupp ta’ l-ambjent amministattiv

     — Miżuri ċentralizzati                                                                                     531
     — Miżuri li għandhom isiru fl-Istati Membri                                                                318
        Il-Ġermanja                                                                                              60
        Il-Greċja                                                                                                56
        L-Italja                                                                                                 30
        Il-Portugall                                                                                             79
        Il-Finlandja                                                                                             63
        L-Isvezja                                                                                                30
 ---pagebreak--- 02/Vol. 12      MT                                      Il-Ġurnal Uffiċjali ta’ l-Unjoni Ewropea                                      39

                                                                                                                        (EUR 1 000)
                                                                                                                   Sena 2001

             Miżuri dwar l-implimentazzjoni ta’ network li jtejjeb is-servizz statistiku provdut lill-
             amministrazzjonijiet u l-utenti u l-provdituri tad-data

             — Miżuri ċentralizzati                                                                                 1 038
             Miżuri dwar l-implimentazzjoni ta’ network ibbażat fuq għodod għall-ġbir ta’ informazzjoni fid-dawl
             ta’ l-aħħar żviluppi teknoloġiċi biex jittejbu funzjonijiet disponibbli għall-provdituri ta’
             l-informazzjoni

             — Miżuri ċentralizzati                                                                                   629
             — Miżuri li għandhom isiru fl-Istati Membri:                                                           1 155
                Il-Belġju                                                                                                5
                Id-Danimarka                                                                                           29
                Il-Greċja                                                                                             148
                Spanja                                                                                                 91
                Franza                                                                                                 73
                L-Irlanda                                                                                              92
                Il-Lussemburgu                                                                                           6
                L-Olanda                                                                                              268
                Il-Portugall                                                                                          132
                Il-Finlandja                                                                                          101
                L-Isvezja                                                                                             102
                Ir-Renju Unit                                                                                         108
             Miżuri relatati ma’ l-implimentazzjoni ta’ network integrat u interoperabbli

             — Miżuri ċentralizzati                                                                                 1 220
             Miżuri dwar l-għajnuna teknika u amministrativa: miżuri ta’ appoġġ                                        630

                                                                                                           Total    9 914